DOM ZDRAVLJA 
SISAČKO-MOSLAVAČKE ŽUPANIJE
A. G. Matoša 42
Kutina

Kutina  28.3.2023.


                                                                     -  ČLANOVIMA UPRAVNOG VIJEĆA


OBRAZLOŽENJE 1. IZMJENE FINANCIJSKOG PLANA
 



Poštovani,

Sukladno uputi Županije o unosu rebalansa u Web riznicu, te usvajanju istog na Upravnom vijeću predlaže se 1. Izmjena i dopuna Financijskog plana. 

Dom zdravlja trenutno nema potrebu za značajnijim izmjenama Financijskog plana.

Izmjena plana koja se predlaže i koja je unesena na Web riznicu sastoji se samo u promjeni unutar pozicija na istom izvoru financiranja - Izvor 1.1. Opći prihodi i primici (Aktivnost A100003 Povećani zdravstveni standard).

Na izvoru 1.1. umanjuju se iznosi na stavkama plaća, doprinosa na plaće, uredskog materijala, te materijala i sirovina, te se istovremeno povećava iznos na stavci energije unutar istog izvora. 
Do promjene je došlo zbog drugačijeg planiranja aktivnosti povećanog zdravstvenog standarda na području Kutine i Novske, te porasta režijskih troškova.
Iz dodijeljenih sredstava povećanog zdravstvenog standarda na području Kutine, Popovače i Novske financira se rad medicinske sestre sa specijalistima, rad Centra za majku i dijete te rad sa Covid pacijentima.
Do prenamjene unutar pozicija došlo je slijedećih razloga:
· smanjuje se potreba rada sa Covid pacijentima u odnosu na ranije godine, te je manja potreba za nabavom zaštitne opreme
· manji broj planiranih aktivnosti u Centru za majku i dijete
· porast troškova energije 

Sve ostale stavke prihoda i rashoda ostaju nepromijenjene.


S poštovanjem,

   
       
                                                                            Voditelj Odjela za ekon-financ. poslove                                                                   
                                                                                                                                                                                              
                                                                                          Marela Marić dipl.oec 
                                                                                                                                                                 
